|  |
| --- |
| Rheolwr ar Ddyletswydd  Cyfeirnod y Swydd: REQ005094  Gwasanaeth: Economi a Diwylliant  Adran: Gwasanathau Hamdden  Lleoliad: Canolfan Hamdden Abergele  Cyflog: G05 £24,496 - £27,852 y flwyddyn  Oriau a Sail: 37 awr yr wythnos ar secondiad (cyfnod mamolaeth)  Gofynion y Gymraeg:  Mae’r gallu i gyfathrebu yn Gymraeg yn ddymunol ar gyfer y swydd hon.  Manylion y Rheolwr ar gyfer trafodaeth anffurfiol am y swydd:  [Alun Evans / Rheolwr Ardal / 01492 577943 / alun.evans@conwy.gov.uk]  Mae Conwy wedi ymrwymo i gyfle cyfartal ac rydym yn croesawu ymgeiswyr o bob rhan o'r gymuned. Rydym yn darparu opsiwn i bobl anabl wneud cais mewn gwahanol fformatau. Cysylltwch â'r Tîm AD ar 01492 576129 i gael cyngor pellach.  Mae’n rhaid i ymgeiswyr lenwi ein ffurflen gais ni i gael eu hystyried. Ni dderbynnir CVs ar eu pen eu hunain. Os nad ydych wedi cael gwahoddiad i gyfweliad o fewn tair wythnos o'r dyddiad cau, dylech gymryd yn ganiataol nad ydych ar y rhestr fer ar gyfer cyfweliad.  Mae Conwy wedi ymrwymo i ddiogelu. Bydd cymwysterau a geirdaon yn cael eu dilysu. |

|  |
| --- |
| Mae swydd Swyddog ar Ddyletswydd wedi codi ar gyfer unigolyn brwdfrydig sy'n gweithio'n galed, ac yn dymuno ymuno â'r tîm rheoli yn Canolfan Hamdden Abergele ar gyfer mamolaeth.  Dyma gyfle delfrydol ar gyfer unrhyw swyddog ar ddyletswydd wrth gefn sydd ag uchelgais i ddatblygu i rolau uwch reoli o fewn Adran Hamdden Ffit Conwy.  Bydd yr ymgeisydd llwyddiannus yn teimlo’n angerddol dros ddarparu gwasanaeth rhagorol i gwsmeriaid, ac yn barod i gynorthwyo’r uwch dîm rheoli wrth ddatblygu a hyrwyddo rhaglenni hamdden cyffrous ac arloesol. Yn ychwanegol at hyn, byddwch yn gyfrifol am weithrediad dyddiol y ganolfan, gan gynnwys iechyd a diogelwch, gofal cwsmer, gweithdrefnau ariannol, gweithrediadau offer y pwll, rotas a goruchwylio amrywiaeth o dimau sydd wedi’u lleoli yng Nghanolfan Hamdden Abergele.  Yn ogystal â hynny, bydd gofyn i’r ymgeisydd llwyddiannus weithio tuag at y cymwysterau canlynol.   * Diogelu * Cwrs Rheoli’n Ddiogel IOSH * NVQ 3 / 4 Hamdden / Rheoli Busnes, * NVQ 2 / 3 Hyfforddwr Campfa * Tystysgrif Cenedlaethol Gweithredwr Offer Pwll Nofio     Mae’r gallu i ddangos profiad o weithio o fewn amgylchedd tîm a gweithio ar eich liwt eich hun yn fanteisiol.  Mae sgiliau cyfathrebu da yn Saesneg yn hanfodol, ynghyd ag agwedd gyfeillgar gadarnhaol Mae’r gallu i gyfathrebu yn Gymraeg yn ddymunol.  Yn dibynnu ar reoliadau Covid-19, bydd yn ofynnol i ymgeiswyr fynychu cyfweliad ffurfiol. Bydd hefyd yn ofynnol i’r ymgeisydd llwyddiannus sicrhau fod eu hyfforddiant achub bywyd RLSS yn ddiweddar, a mynd i hyfforddiant misol.  Oherwydd natur y gwaith bydd penodiad i’r swydd yn amodol ar wiriad boddhaol gan y Gwasanaeth Datgelu a Gwahardd. |
| Mae Cyngor Bwrdeistref Sirol Conwy wedi ymrwymo i’w Safonau Iaith Gymraeg. Rydym yn croesawu ceisiadau yn y Gymraeg a’r Saesneg fel ei gilydd ac ni fydd ffurflenni cais a dderbynnir yn y naill iaith na’r llall yn cael eu trin yn llai ffafriol na’i gilydd.  Wrth fynd ati i hyrwyddo Cyfle Cyfartal, mae Conwy yn croesawu ymgeiswyr o bob rhan o’r gymuned. Bydd pob ymgeisydd anabl sy’n diwallu gofynion hanfodol y swydd yn cael cyfweliad. Bydd y Cyngor yn darparu cyfleusterau gwaith addas ychwanegol ar gyfer ymgeiswyr gydag anabledd. |

|  |
| --- |
| Cydbwysedd gwaith / bywyd  Rydym yn hyrwyddo ac yn deall pwysigrwydd cydbwysedd gwaith / bywyd cadarnhaol ac iach. Bydd ein gweithwyr ni yn cael 8 gŵyl banc y flwyddyn a hawl i'r gwyliau canlynol:   * Ar ôl penodi 26 diwrnod * Ar ôl 5 mlynedd o wasanaeth parhaus 31 diwrnod * Ar ôl 10 mlynedd o wasanaeth parhaus 33 diwrnod   Bydd gwyliau blynyddol a gwyliau banc gweithwyr rhan amser yn cael eu cyfrifo ar sail pro rata.  Rydym hefyd yn ystyried amrywiaeth o opsiynau gweithio hyblyg yn cynnwys:   * Rhannu Swydd * Gweithio oriau llai a rhan amser * Contractau tymor ysgol yn unig * Oriau cywasgedig * Cynllun oriau hyblyg * Polisi Sy’n ystyriol o deuluoedd a pholisi absenoldeb arbennig   Cynllun Pensiwn Llywodraeth Leol  Caiff pob gweithiwr ei gynnwys yn awtomatig yn y Cynllun Pensiwn Llywodraeth Leol. Mae rhagor o wybodaeth ar gael ar:  <https://www.cronfabensiwngwynedd.cymru/cy/DarparAelodau/Rhesymau-i-Ymuno.aspx>  Iechyd a Lles  Mae eich Iechyd a’ch lles chi yn bwysig i ni ac rydym wedi ymrwymo i hyrwyddo diwylliant lle caiff iechyd a lles gweithwyr ei gefnogi. Byddwch yn manteisio ar:   * Tâl salwch galwedigaethol * Mynediad am ddim ddydd a nos i raglen cymorth gweithwyr sy’n darparu cyngor a chymorth * Polisi Rheoli Presenoldeb cynhwysfawr i gefnogi a chynorthwyo unigolion yn y gwaith, yn ystod cyfnodau o absenoldeb salwch ac wrth ddychwelyd i'r gwaith.   Gwobrau Conwy ac Arbedion Vectis  Gwobrau Conwy yw siop un stop ar gyfer holl fanteision staff Conwy gan gynnwys Cerbydau Aberthu Cyflog i brynu car drwy Tusker, Beicio i’r Gwaith, arian yn ôl ar ofal iechyd, gwobrau gwasanaeth hir, gostyngiadau pris a llawer mwy. Gallwch arbed arian drwy ddefnyddio eich Cerdyn Vectis i gael gostyngiadau ar-lein, tocynnau anrheg am bris is, arian yn ôl a gostyngiadau ar nwyddau mewn siopau. Mae hyn yn cynnwys gostyngiadau yn siopau’r stryd fawr, sinemâu a bwytai i ddisgownt ar foduro, yswiriant, gwestai a gwyliau. |